ഉച്ചഭക്ഷണം മെനു തയാറാക്കി പഴകുളം കെ.വി യു.പി സ്കൂള് അടൂര്: മികച്ച വിദ്യാഭ്യാസം കുട്ടികളുടെ അവകാശം എന്നപോലെ മികച്ച ഉച്ചഭക്ഷണവും കുട്ടികളുടെ അവകാശമാെണന്ന സന്ദേശമാണ് പഴകുളം കെ.വി യു.പി സ്കൂള് പ്രാവര്ത്തികമാക്കുന്നത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കോവിഡ് മഹാമാരിക്കുശേഷം വിദ്യാലയം തുറന്ന ഈ മാസം ഒന്നുമുതല് ഉച്ചഭക്ഷണം ആരംഭിച്ചു. തിങ്കള്, ബുധന്, വ്യാഴം, ശനി ദിവസങ്ങളില് രാവിലെ 10.30ന് ഒരു ഗ്ലാസ് പാല് കുട്ടികള്ക്ക് നല്കും. ഓരോ ദിവസവും ഉച്ചഭക്ഷണത്തിന് കറികളും കൂട്ടുകറികളും വിഭിന്നമാണ്. പള്ളിക്കല് ഗ്രാമപഞ്ചായത്ത് പ്രസിഡന്റ് സുശീല കുഞ്ഞമ്മക്കുറുപ്പ് മെനു പ്രകാശനം ചെയ്തു. കെ.ബി. രാജശേഖരക്കുറുപ്പ്, പ്രധാനാധ്യാപിക കവിത മുരളി, അധ്യാപകരായ കെ.എസ്. ജയരാജ്, ഐ. ബസീം, വി. ബീന, വി.എസ്. വന്ദന, ബി. സ്മിത, എസ്. ശാലിനി എന്നിവര് പങ്കെടുത്തു. PTL ADR KVUPS പഴകുളം കെ.വി യു.പി.എസ് ഉച്ചഭക്ഷണ മെനു പള്ളിക്കല് ഗ്രാമ പഞ്ചായത്ത് പ്രസിഡന്റ് സുശീല കുഞ്ഞമ്മ കുറുപ്പ് പ്രകാശനം ചെയ്തപ്പോള്